CELEX: 52007PC0437
Language: el
Date: 2007-10-17
Title: Πρόταση Αποφασησ του Συμβουλίου για τη θέση της Κοινότητας όσον αφορά απόφαση του Συμβουλίου Σταθεροποίησης και Σύνδεσης ΕΚ - πρώην Γιουγκοσλαβικής Δημοκρατίας της Μακεδονίας σχετικά με την τροποποίηση του πρωτοκόλλου 2 για τα προϊόντα χάλυβα της συμφωνίας σταθεροποίησης και σύνδεσης

Σημαντική ανακοίνωση νομικού περιεχομένου

|

52007PC0437

Πρόταση Αποφασησ του Συμβουλίου για τη θέση της Κοινότητας όσον αφορά απόφαση του Συμβουλίου Σταθεροποίησης και Σύνδεσης ΕΚ - πρώην Γιουγκοσλαβικής Δημοκρατίας της Μακεδονίας σχετικά με την τροποποίηση του πρωτοκόλλου 2 για τα προϊόντα χάλυβα της συμφωνίας σταθεροποίησης και σύνδεσης  /* COM/2007/0437 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 17.10.2007COM(2007) 437 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη θέση της Κοινότητας όσον αφορά απόφαση του Συμβουλίου Σταθεροποίησης και Σύνδεσης ΕΚ - πρώην Γιουγκοσλαβικής Δημοκρατίας της Μακεδονίας σχετικά με την τροποποίηση του πρωτοκόλλου 2 για τα προϊόντα χάλυβα της συμφωνίας σταθεροποίησης και σύνδεσης(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, τέθηκε σε ισχύ την 1η Απριλίου 2004.Το Συμβούλιο Σταθεροποίησης και Σύνδεσης που συστάθηκε με το άρθρο 108 της ανωτέρω συμφωνίας εποπτεύει την εφαρμογή της εν λόγω συμφωνίας και εξετάζει τυχόν σημαντικά ζητήματα που προκύπτουν στο πλαίσιο της συμφωνίας και οποιαδήποτε άλλα διμερή ή διεθνή ζητήματα αμοιβαίου ενδιαφέροντος.Όπως προβλέπεται στο άρθρο 7 παράγραφοι 1 και 2 του πρωτοκόλλου 2 για τα προϊόντα χάλυβα της εν λόγω συμφωνίας, και οι δύο πλευρές δημιούργησαν ένα σύστημα ταχείας ανταλλαγής πληροφοριών για το εμπόριο προϊόντων χάλυβα με τη μορφή ενός συστήματος διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας. Δεδομένης της προόδου που σημειώθηκε κατά την αναδιάρθρωση της βιομηχανίας χάλυβα της Πρώην Γιουγκοσλαβικής Δημοκρατίας της Μακεδονίας, κρίνεται σκόπιμη η κατάργηση του συστήματος διπλού ελέγχου. Όπως προβλέπεται στο άρθρο 7 παράγραφος 3 του ίδιου Πρωτοκόλλου, το σύστημα διπλού ελέγχου μπορεί να καταργηθεί με απόφαση του Συμβουλίου Σταθεροποίησης και Σύνδεσης.Το σχέδιο απόφασης του Συμβουλίου Σταθεροποίησης και Σύνδεσης για την κατάργηση του συστήματος αυτού συμφωνήθηκε στο πλαίσιο τεχνικών διαβουλεύσεων και επιβεβαιώθηκε με ανταλλαγή επιστολών με την Πρώην Γιουγκοσλαβική Δημοκρατία της Μακεδονίας με ημερομηνία αντίστοιχα 27 Ιουλίου 2007 και 23 Αυγούστου 2007.Όπως ορίζεται στο άρθρο 2 παράγραφος 1 της απόφασης 2004/239/ΕΚ, Ευρατόμ του Συμβουλίου και της Επιτροπής, της 23ης Φεβρουαρίου 2004, σχετικά με τη σύναψη της προαναφερόμενης συμφωνίας, η θέση της Κοινότητας στο Συμβούλιο Σταθεροποίησης και Σύνδεσης καθορίζεται με απόφαση του Συμβουλίου έπειτα από πρόταση της Επιτροπής.Συνεπώς, καλείται το Συμβούλιο να εγκρίνει την επισυναπτόμενη πρόταση για τη θέση της Κοινότητας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη θέση της Κοινότητας όσον αφορά απόφαση του Συμβουλίου Σταθεροποίησης και Σύνδεσης ΕΚ - πρώην Γιουγκοσλαβικής Δημοκρατίας της Μακεδονίας σχετικά με την τροποποίηση του πρωτοκόλλου 2 για τα προϊόντα χάλυβα της συμφωνίας σταθεροποίησης και σύνδεσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκή Κοινότητας, και ιδίως το άρθρο 300 παράγραφος 2 δεύτερο εδάφιο,την απόφαση 2004/239/ΕΚ, Ευρατόμ του Συμβουλίου και της Επιτροπής, της 23ης Φεβρουαρίου 2004, σχετικά με τη σύναψη συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου[1], και ιδίως το άρθρο 2 παράγραφος 1,την πρόταση της Επιτροπής[2],Εκτιμώντας τα ακόλουθα:(1) Το άρθρο 7 του πρωτοκόλλου 2 της συμφωνίας σταθεροποίησης και σύνδεσης θεσπίζει ένα σύστημα διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας.(2) Το παράρτημα Ι του πρωτοκόλλου 2 της συμφωνίας σταθεροποίησης και σύνδεσης περιέχει τα μεθοδολογία αυτού του συστήματος διπλού ελέγχου.(3) Το άρθρο 7 παράγραφος 3 του πρωτοκόλλου 2 της συμφωνίας σταθεροποίησης και σύνδεσης ορίζει ότι το Συμβούλιο Σταθεροποίησης και Σύνδεσης μπορεί να αποφασίσει να τροποποιήσει το παράρτημα Ι του πρωτοκόλλου 2 ή να καταργήσει το σύστημα διπλού ελέγχου,ΑΠΟΦΑΣΙΖΕΙ:Άρθρο μόνοΗ θέση που θα λάβει η Κοινότητα στο Συμβούλιο Σταθερότητας και Σύνδεσης που συστάθηκε με το άρθρο 108 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, όσον αφορά το άρθρο 7 του πρωτοκόλλου 2 της προαναφερόμενης συμφωνίας και όσον αφορά το παράρτημα Ι του εν λόγω πρωτοκόλλου βασίζεται στο επισυναπτόμενο στην παρούσα απόφαση σχέδιο απόφασης του Συμβουλίου Σταθεροποίησης και Σύνδεσης.Βρυξέλλες,Για το ΣυμβούλιοΟ Πρόεδρος  ΠΑΡΑΡΤΗΜΑΣχέδιοΑΠΟΦΑΣΗΣ ΤΟΥ ΣΥΜΒΟΥΛΙΟΥ ΣΤΑΘΕΡΟΤΗΤΑΣ ΚΑΙ ΣΥΝΔΕΣΗΣ ΕΚ - ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣσχετικά με την τροποποίηση του πρωτοκόλλου 2 (για τα προϊόντα χάλυβα) του Συμβουλίου Σταθερότητας και Σύνδεσης ΕΚ – Πρώην Γιουγκοσλαβικής Δημοκρατίας της ΜακεδονίαςΤΟ ΣΥΜΒΟΥΛΙΟ ΣΤΑΘΕΡΟΤΗΤΑΣ ΚΑΙ ΣΥΝΔΕΣΗΣ,Έχοντας υπόψη:τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου,Εκτιμώντας τα ακόλουθα:(1) Το άρθρο 7 του πρωτοκόλλου 2 της συμφωνίας σταθεροποίησης και σύνδεσης θεσπίζει ένα σύστημα διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας.(2) Έχει σημειωθεί σημαντική πρόοδος όσον αφορά το πρόγραμμα της αναγκαίας αναδιάρθρωσης και μετατροπής της βιομηχανίας χάλυβα στην Πρώην Γιουγκοσλαβική Δημοκρατία της Μακεδονίας.(3) Δεν υφίσταται πλέον ανάγκη διοικητικής διαδικασίας με στόχο την ταχεία παροχή πληροφοριών σχετικά με τις τάσεις για τη ροή των εμπορικών συναλλαγών, ώστε να αυξηθεί η διαφάνεια και να αποφευχθούν ενδεχόμενες εκτροπές του εμπορίου.(4) Συνεπώς, δεν υπάρχει πλέον ανάγκη συστήματος διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας. Το πρωτόκολλο 2 πρέπει, συνεπώς, να τροποποιηθεί ανάλογα,ΑΠΟΦΑΣΙΖΕΙ:Άρθρο μόνοΤο άρθρο 7 του πρωτοκόλλου 2 της συμφωνίας σταθεροποίησης και σύνδεσης ΕΚ – Πρώην Γιουγκοσλαβικής Δημοκρατίας της Μακεδονίας και το παράρτημα I του εν λόγω Πρωτοκόλλου, που αναφέρεται στο προαναφερόμενο άρθρο 7, διαγράφεται από τη συμφωνία σταθεροποίησης και σύνδεσης.Η παρούσα απόφαση αρχίζει να ισχύει την [1η Ιανουαρίου 2008].Βρυξέλλες,Για το Συμβούλιο Σταθεροποίησης και Σύνδεσης |Ο Πρόεδρος |[1] ΕΕ L 84 της 20.3.2004, σ. 1.[2] ΕΕ C […] της […], σ. […].